**DJEČJI VRTIĆ PALČIĆ TOVARNIK**

**Hrvatskih dragovoljaca 5, 32249 Tovarnik**

UPRAVNO VIJEĆE

KLASA: 112-02/25-02/01

URBROJ: 2196-28-2-05-25-01

Tovarnik, 17. 6. 2025.

Temeljem članka 26. Zakona o predškolskom odgoju i obrazovanju (Narodne novine broj 10/1997, 107/2007, 94/2013, 98/2019 i 57/2022), članka 42. Statuta Dječjeg vrtića Palčić Tovarnik (KLASA: 012-03/25-01/01, URBROJ: 2196/28-2-05-25-01), članka 15. Pravilnika o unutarnjem ustrojstvu i načinu rada Dječjeg vrtića Palčić Tovarnik (KLASA:601-02/20-02/01, URBROJ: 2188/12-JT-1-05-20-2), sukladno Odluci o objavi natječaja (KLASA: 601-05/25-01/38, URBROJ: 2196-28-2-05-25-01) sa 8. sjednice Upravnog vijeće Dječjeg vrtića Palčić Tovarnik od 16.6. 2025. godine, Upravno vijeće Dječjeg vrtića Palčić Tovarnik objavljuje

**NATJEČAJ**

Radno mjesto - **ODGOJITELJ/ICA DJECE RANE I PREDŠKOLSKE DOBI**

- 1 izvršitelj/ica (m/ž)

- puno radno vrijeme

- na neodređeno

Uvjeti: Prema Zakonu o predškolskom odgoju i obrazovanju (Narodne novine broj 10/1997, 107/2007, 94/2013, 98/2019 i 57/2022).

Razina obrazovanja: Završen preddiplomski sveučilišni studij ili stručni studij za odgojitelja predškolske djece, odnosno studij za odgojitelja kojim je stečena viša stručna sprema u skladu s ranijim propisima, kao i završen sveučilišni studij ili specijalistički studij za odgojitelja.

Rok za podnošenje prijava je 8 dana od dana objave natječaja.

Uz zamolbu (vlastoručno potpisanu) je potrebno priložiti:

* životopis (vlastoručno potpisani)
* dokaz o državljanstvu
* dokaz o stručnoj spremi
* presliku rodnog lista
* uvjerenje o zdravstvenoj sposobnosti radnika (prilikom eventualnog zaposlenja kandidata poslodavac utvrđuje zdravstvenu sposobnost radnika),
* izjava kandidata o nepostojanju zapreka iz čl. 25. Zakona za prijem u radni odnos (vlastoručno potpisana),
* uvjerenje o nekažnjavanju, odnosno ne vođenju prekršajnog postupka (ne starije od 6 mjeseci):
1. uvjerenje nadležnog Općinskog suda da se protiv kandidata ne vodi kazneni postupak
2. uvjerenje nadležnog Prekršajnog suda da se protiv kandidata ne vodi prekršajni postupak
* potvrdu Centra za socijalnu skrb (prema mjestu stanovanja) da kandidatu nisu izrečene zaštitne mjere sukladno članku 25. Zakona o predškolskom odgoju i obrazovanju (Narodne novine broj 10/1997, 107/2007, 94/2013 i 98/2019)
* elektronički zapis o radno pravnom statusu (ispis iz evidencije HZMO-a)
* vlastoručno potpisanu izjavu o davanju suglasnosti za obradu osobnih podataka „Suglasan/suglasna sam da se moji osobni podaci o imenu i prezimenu objavljuju na web stranici Dječjeg vrtića „Palčić Tovarnik“ (www.palcictovarnik.hr) za vrijeme provođenja natječajnog postupka.“

Osim zamolbe natječajna dokumentacija može biti u preslici.

Kandidati koji će se u natječaju pozivati na pravo prednosti pri zapošljavanju prema posebnim propisima, dužni su priložiti svu potrebnu dokumentaciju prema posebnom zakonu.

Kandidat koji može ostvariti pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/2017), članku 48. Zakona o zaštiti vojnih i civilnih invalida rata (Narodne novine, broj 33/1992, 57/1992, 77/1992, 27/1993, 58/1993, 2/1994, 76/1994, 108/1995, 108/1996, 82/2001, 103/2003 i 148/2013), te članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/2013 i 152/2014), dužan se u prijavi na natječaj pozvati na to pravo te ima prednost u odnosu na ostale kandidate samo pod jednakim uvjetima.

Da bi kandidat ostvario pravo prednosti pri zapošljavanju, osoba iz članka 102. stavaka 1. – 3. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/2017) koja u trenutku podnošenja prijave ispunjava uvjete za ostvarivanje toga prava dužna je uz prijavu na natječaj priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju priložiti sve potrebne dokaze dostupne na poveznici ministarstva hrvatskih branitelja https://branitelji.gov.hr/zaposljavanje-843/843

Za radna mjesta ravnopravno se mogu javiti osobe oba spola.

Upravno vijeće Dječjeg vrtića Palčić Tovarnik zadržava pravo poništavanja i ponovnog objavljivanja natječaja.

Kandidati koji zadovoljavaju uvjetima natječaja bit će pozvani na testiranje.

Prijavom na natječaj kandidati su izričito suglasni da Dječji vrtić Palčić Tovarnik, Tovarnik može prikupljati, koristiti i dalje obrađivati podatke u svrhu provedbe natječajnog postupka sukladno odredbama Opće uredbe o zaštiti podataka i Zakona o provedbi Opće uredbe o zaštiti osobnih podataka (Narodne novine, broj 42/18).

Zakašnjele prijave kao i prijave s nepotpunom dokumentacijom neće se razmatrati.

Kandidati će biti obaviješteni o rezultatima natječaja u roku od 8 dana od dana izbora putem web stranice DV Palčić Tovarnik (www.palcictovarnik.hr) .

Prijave s potrebnim dokazima o ispunjavanju uvjeta dostaviti zemaljskom poštom ili osobnim dolaskom na adresu: Dječji vrtić Palčić Tovarnik, Hrvatskih dragovoljaca 5, 32249 Tovarnik, sa naznakom **„ Natječaj za odgojitelja/icu na neodređeno, puno radno vrijeme – ne otvarati“.**

Natječaj će se objaviti na mrežnim stranicama i oglasnoj ploči Hrvatskog zavoda za zapošljavanje, web stranici Dječjeg vrtića Palčić Tovarnik www.palcictovarnik.hr i na oglasnoj ploči Dječjeg vrtića dana **17. 6. 2025. i traje do 25. 6. 2025.**

Upravno vijeće Dječjeg vrtića Palčić Tovarnik

Predsjednik Upravnog vijeća

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ivan Džunja, mag.iur.